LIETUVOS BANKO VALDYBA

NUTARIMAS

DĖL lIETUVOS BANKO VALDYBOS 2017 M. RUGSĖJO 12 D. NUTARIMO NR. 03-138 „Dėl Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisyklių patvirtinimo“ PAKEITIMO

2018 m. lapkričio 20 d. Nr. 03-218

Vilnius

Lietuvos banko valdyba n u t a r i a:

1.	Pakeisti Lietuvos banko valdybos 2017 m. rugsėjo 12 d. nutarimą Nr. 03-138 „Dėl Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo dalies ir (arba) balsavimo teisių dalies įsigijimą ir perleidimą teikimo taisyklių patvirtinimo“ ir preambulę išdėstyti taip:

„Vadovaudamasi Lietuvos Respublikos Lietuvos banko įstatymo 42 straipsnio 4 dalies 1 punktu, Lietuvos Respublikos bankų įstatymo 25 straipsnio 2 dalimi, Lietuvos Respublikos draudimo įstatymo 23 straipsnio 3 dalimi, Lietuvos Respublikos kolektyvinio investavimo subjektų įstatymo 10 straipsnio 4 dalimi, Lietuvos Respublikos finansinių priemonių rinkų įstatymo 11 straipsnio 5 dalimi ir 20 straipsnio 2 punktu, Lietuvos Respublikos papildomo savanoriško pensijų kaupimo įstatymo 11 straipsniu, Lietuvos Respublikos mokėjimo įstaigų įstatymo 10 straipsniu, Lietuvos Respublikos elektroninių pinigų ir elektroninių pinigų įstaigų įstatymo 17 straipsniu ir įgyvendindama 2007 m. rugsėjo 5 d. Europos Parlamento ir Tarybos direktyvą 2007/44/EB, iš dalies keičiančią Tarybos direktyvą 92/49/EEB ir direktyvas 2002/83/EB, 2004/39/EB, 2005/68/EB ir 2006/48/EB dėl riziką ribojančio vertinimo tvarkos taisyklių ir vertinimo kriterijų, taikomų akcijų paketų įsigijimui ir didinimui finansų sektoriuje (OL 2007 L 247, p. 1), Lietuvos banko valdyba nutaria:“.

2.	Pakeisti nurodytu nutarimu patvirtintas Pranešimo apie Lietuvos banko prižiūrimų finansų rinkos dalyvių kvalifikuotosios įstatinio kapitalo ir (arba) balsavimo teisių dalies įsigijimą ir perleidimą teikimo taisykles:

2.1.	pakeisti priedo I dalies B skilties 1 punktą ir jį išdėstyti taip:

„1. Išsilavinimas.

Data	Mokymo įstaiga, kurioje įgyta profesinė kvalifikacija	Įgyta profesinė kvalifikacija
“

2.2.	pripažinti netekusiu galios priedo I dalies B skilties 2 punktą;

2.3.	buvusį priedo I dalies B skilties 3 punktą laikyti 2 punktu, jį pakeisti ir išdėstyti taip:

„2. Darbo ir profesinė veikla (įskaitant anketos pildymo metu einamas pareigas (vykdomą profesinę veiklą).

Data (nuo–iki)	Darbovietė (pavadinimas, kodas ir buveinės adresas)	Einamos (eitos) pareigos (profesinė veikla)	Už kokias sritis atsakingas ir kokių specifinių žinių, susijusių su finansų rinka, įgyta
“

2.4.	pripažinti netekusiu galios priedo I dalies B skilties 4 punktą;

2.5.	buvusį priedo I dalies B skilties 5 punktą laikyti 3 punktu;

2.6.	pakeisti priedo I dalies C skilties 2.3 papunktį ir jį išdėstyti taip:

„2.3. iškelta bankroto, restruktūrizavimo byla, pradėtas tyrimas pagal Civilinio kodekso 2.124 straipsnį1 Pagal Civilinio kodekso 2.124 straipsnį Civilinio kodekso 2.125 straipsnyje išvardyti asmenys (pvz., vienas ar keli akcininkai, kurių turimų ar valdomų akcijų nominalioji vertė yra ne mažesnė kaip 1/10 įstatinio kapitalo) turi teisę prašyti teismo paskirti ekspertus, kurie ištirtų, ar juridinis asmuo, juridinio asmens valdymo organai ar jų nariai veikė tinkamai ir, jei nustatoma netinkama veikla, taikyti priemones, nurodytas šio kodekso 2.131 straipsnyje (pvz., panaikinti juridinio asmens organų sprendimus). arba atitinkamos procedūros pagal užsienio valstybės teisės aktus?

Taip □ Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Kitos aplinkybės
“

2.7.	pakeisti priedo I dalies C skilties 2.4 papunktį ir jį išdėstyti taip:

„2.4. buvote atsakovu civilinėje byloje, kurioje buvo patenkintas ieškovo reikalavimas (žymima „Taip“, jeigu ši aplinkybė turi (turėjo) reikšmingą įtaką Jūsų, Jūsų kontroliuojamos (kontroliuotos) įmonės arba įmonės, kurios vadovu Jūs esate (buvote), finansiniam patikimumui)?

Taip □ Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija
“

2.8.	pakeisti priedo I dalies C skilties 2.5 papunktį ir jį išdėstyti taip:

„2.5. atsisakyta išduoti licenciją, leidimą, atlikti registraciją ar kitaip nesuteikta teisė verstis tam tikra veikla arba buvo panaikintas, sustabdytas licencijos, leidimo, registracijos galiojimas ar kitaip buvo atimta teisė verstis tam tikra veikla, arba prašymas išduoti licenciją, leidimą, atlikti registraciją ar kitaip suteikti teisę verstis tam tikra veikla buvo atsiimtas paties pareiškėjo iniciatyva iki sprendimo priėmimo dienos?

Taip □ Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija
“

2.9.	pakeisti priedo I dalies C skilties 2.8 papunktį ir jį išdėstyti taip:

„2.8. buvote vertinamas (autorizuojamas) finansines arba draudimo paslaugas teikiančių asmenų veiklą prižiūrinčių institucijų arba kitų institucijų (nurodomi ir tie atvejai, kai vertinimo (autorizavimo) procedūra buvo nutraukta Jums atsiėmus prašymą savo iniciatyva)?

Taip □ Ne □

Jeigu taip, užpildykite lentelę.

Data	Rezultatai	Institucija
“

2.10.	pripažinti netekusiu galios priedo I dalies C skilties 2.9 papunktį;

2.11.	pakeisti priedo II dalies E skilties 2.3 papunktį ir jį išdėstyti taip:

„2.3. iškelta bankroto, restruktūrizavimo byla, pradėtas tyrimas pagal Civilinio kodekso 2.124 straipsnį arba atitinkamos procedūros pagal užsienio valstybės teisės aktus?

Taip □ Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Kitos aplinkybės
“

2.12.	pakeisti priedo II dalies E skilties 2.4 papunktį ir jį išdėstyti taip:

„2.4. atsakovu civilinėje byloje, kurioje buvo patenkintas ieškovo reikalavimas (žymima „Taip“, jeigu ši aplinkybė turi (turėjo) reikšmingą įtaką Jūsų, Jūsų kontroliuojamos (kontroliuotos) įmonės arba įmonės, kurios vadovu Jūs esate (buvote), finansiniam patikimumui)?

Taip □ Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija
“

2.13.	pakeisti priedo II dalies E skilties 2.5 papunktį ir jį išdėstyti taip:

„2.5. atsisakyta išduoti licenciją, leidimą, atlikti registraciją ar kitaip nesuteikta teisė verstis tam tikra veikla arba buvo panaikintas, sustabdytas licencijos, leidimo, registracijos galiojimas ar kitaip buvo atimta teisė verstis tam tikra veikla, arba prašymas išduoti licenciją, leidimą, atlikti registraciją ar kitaip suteikti teisę verstis tam tikra veikla buvo atsiimtas paties pareiškėjo iniciatyva iki sprendimo priėmimo dienos?

Taip □ Ne □

Jeigu taip, užpildykite lentelę.

Data	Teisinis pagrindas	Faktinis pagrindas	Institucija
“

2.14.	pakeisti priedo II dalies E skilties 2.8 papunktį ir jį išdėstyti taip:

„2.8. vertinamas (autorizuojamas) finansines arba draudimo paslaugas teikiančių asmenų veiklą prižiūrinčių institucijų arba kitų institucijų (nurodomi ir tie atvejai, kai vertinimo (autorizavimo) procedūra buvo nutraukta Jums atsiėmus prašymą savo iniciatyva)?

Taip □ Ne □

Jeigu taip, užpildykite lentelę.

Data	Rezultatai	Institucija
“

2.15.	pripažinti netekusiu galios priedo II dalies E skilties 2.9 papunktį;

2.16.	pakeisti priedo VII dalies 1 punktą ir jį išdėstyti taip:

„1. Lietuvos bankui pateikiami rašytinių arba elektroninių dokumentų originalai arba notaro patvirtinti originalių dokumentų nuorašai (kopijos, išrašai). Lietuvos bankui taip pat gali būti pateikiami:

1.1. su tikrumo žyma patvirtinti dokumentai jį sudariusio arba jį gavusio Lietuvos Respublikos juridinio asmens, įforminti Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117, nustatyta tvarka;

1.2. prašymą pateikiančiam asmeniui atstovaujančio advokato patvirtinti originalių dokumentų nuorašai, įforminti teisės aktų, reglamentuojančių advokatų veiklą, nustatyta tvarka;

1.3. šiame punkte nurodytų subjektų elektroniniu parašu patvirtintos rašytinių dokumentų skaitmeninės kopijos.“;

2.17.	pakeisti priedo VII dalies 2 punktą ir jį išdėstyti taip:

„2. Lietuvos bankui pateikiami dokumentai turi būti parengti lietuvių arba anglų kalbomis. Kitomis kalbomis parengti dokumentai turi būti išversti į lietuvių arba anglų kalbą, o vertėjo parašu ir vertimų biuro antspaudu patvirtinti vertimai pateikiami surišti kartu su jais (teikiant vertimo skaitmeninę kopiją, kopijos tikrumas turi būti patvirtintas šios anketos VII dalies 1 punkte nustatyta tvarka). Lietuvos banko prašymu turi būti pateikti dokumentų anglų kalba vertimai į lietuvių kalbą, patvirtinti vertėjo parašu ir vertimų biuro antspaudu.“;

2.18.	pakeisti priedo VIII dalies trečią pastraipą ir ją išdėstyti taip:

„Įsipareigoju nedelsdamas, bet ne vėliau kaip per 15 darbo dienų, informuoti Lietuvos banką apie šioje formoje pateiktos informacijos pasikeitimus ir kaip įmanoma greičiau pateikti tai patvirtinančius dokumentus, kol turėsiu finansų rinkos dalyvio įstatinio kapitalo ir (arba) balsavimo teisių dalį arba būsiu juridinio asmens, turinčio finansų rinkos dalyvio įstatinio kapitalo ir (arba) balsavimo teisių dalį, vadovas, išskyrus atvejus, kai pasikeitę duomenys neturi įtakos atliekant asmenų atitikties teisės aktuose nustatytiems reikalavimams vertinimo rezultatams.“

3.	Nustatyti, kad Lietuvos banke iki šio nutarimo įsigaliojimo dienos gauti, bet nebaigti nagrinėti prašymai, kuriuos nagrinėjant taikomos šiuo nutarimu keičiamų teisės aktų nuostatos, baigiami nagrinėti pagal prašymo pateikimo metu galiojusias teisės aktų nuostatas.

Valdybos pirmininko pavaduotojas,

pavaduojantis Valdybos pirmininką	Raimondas Kuodis